Yngve Slettholm

Yngve Slettholm (født 1955) er en komponist, politiker og soldat i Frelsesarmeen. Han var rådsleder i Norsk kulturråd fra 2012 til 2015. Fra 2006 til 2023 var han administrerende direktør i Kopinor. Han er sønn av lokalpolitikeren Bernhard Slettholm, og far til journalisten Andreas Slettholm.

 Biografi 
Slettholm avla sin diplomeksamen ved Norges musikkhøgskole i 1980, og begynte en komponist-karriere innenfor samtidsmusikk. I perioden 1982–1986 var han leder for interesseorganisasjonen Ny Musikk. Etter dette reiste han til USA og studerte hos Morton Feldman (1986–1988) mens han arbeidet med sin doktorgrad.

Slettholm har mottatt flere priser for sine verk.

Yngve Slettholm har vært aktiv som komponist siden 1980. I 2006 ble det utgitt en CD med tre av hans orkesterverk spilt av Oslo-Filharmonien/Christian Eggen og i 2010 en CD med kammerverk for saxofon og slagverk.http://www.komponist.no/person/yngve-slettholm/

Slettholm har vært politisk engasjert i KrF i flere år, og har blant annet vært nestleder for Oslo-partiet. Fra 2001 til 2005 var statssekretær i Kultur- og kirkedepartementet.

Foruten komposisjoner innenfor samtidsmusikk, har Slettholm bidratt med komposisjoner for kor og brassband i Frelsesarmeen.

Slettholm var ansatt som administrerende direktør i rettighetsorganisasjonen Kopinor fra 2006 til 2023. I perioden 2019–2022 var Slettholm president i International Federation of Reproduction Rights Organisations.

Han har også vært dirigent og musikalsk leder for Templet Hornorkester, Frelsesarmeen, i flere perioder gjennom nærmere 20 år, fram til 2017. Han var utnevnt som leder av Norsk kulturråd i perioden 2012–2015.

 Utgitte og større verk 
 «Fire profiler», 1978 for saksofon 
 «Magma», 1979 for klaver
 «Introduksjon og toccata», 1981 for saksofon og slagverk
 «Sed spes est», 1982 for blåseensemble
 «Koralvariasajoner», 1982 for brassband
 «Lux», 1983 for fløyte
 «Agnus dei», 1983 for kor
 «Six Pieces for Marimba», 1983
 «Is», 1984 for barne-/kvinnekor 
 «Aggregations», 1984 for orkester
 «Fem studier», 1985 for korps
 «Hos Gud er evig glede», 1986 for korps 
 «Katharsis», 1987 for to klaver og to vibrafoner
 «Prismer», 1987 for klarinett og strykekvartett
 «Possible Selections», 1989 for fløyte og orkester
 «Landscapes in Transformation», 1989 for klaver
 «...wie ein Hauch...», 1989 for saksofonkvartett
 «Beyond», 1990 for blåseensemble
 «Gull» 1991 for kvinnekor
 «Nature morte», 1991 for kammerensemble
 «Air II», 1992 for slagverk
 «Aura», 1994 for kammerensemble
 «Circular Fragment», 1995 for orkester  
 «Déjà vu», 1998 for korps
 «Two Movements for Marimba», 1998
 «Ti bagateller for harpe», 2000
 «Ild», 2001 for brassband
 «Blå skygge», 2001 for sopran og harpe
 «Shiranama», 2001 for resitatør, kor og kammerensemble
 «Den store julefortellingen», 2002 til tekst av Emil Skartveit
 «Film», 2006 for klaver og slagverk
 «Det som en gang var» 2008 for solister, barnekor og instrumentalensemble

 Diskografi 
 Mysterious Mountains Aurora 1989 (NCD 4923) med Elisabeth Klein
 Ensemble K4 live Albedo 1990 (ALBCD 001)
 Asheim/Slettholm Aurora 1993 (ACD 4967)
 Norwegian Signatures Aurora 1995 (ACD 4984) med BIT 20 Ensemble, dirigent Ingar Bergby
 Piano Aurora 1997 (ACD 5001) med Einar Henning Smebye
 Déjà vu Hemera Music 2000 (HCD 2937) med Nanset Ungdomsmusikkorps, dirigent Odd Terje Lysebo
 Nocturnus med undertittelen «en vokal reise i tro og tvil», Aurora 2003 (ACD 5022) med Det norske solistkor, dirigent Grete Pedersen.
 Possible Selections Aurora Records 2006 (ACD 5030) med Oslo Filharmoniske Orkester, dirigent Christian Eggen og solistene Tom Ottar Andreassen (fløyte) og Vegard Landaas (saksofon).
 Chamber music for saxophone and percussion Lawo Records 2010 (LWC 1017) med Vegard Landaas, Kjell Tore Innervik, Sidsel Walstad, NOxAS Saxophone Quartet

 Referanser 

 Eksterne lenker 

  Komponist Yngve Slettholm
  «Déjà Vu»
  Verkliste fra NB noter

Kategori:Norske komponister
Kategori:20. århundres komponister
Kategori:KrF-politikere i Oslo
Kategori:Frelsesarmésoldater